
P R O J E K T L I GJ
Nr. ______/2023
PËR
DISA SHTESA DHE NDRYSHIME NË LIGJIN NR.16/2018,                        “PËR DIASPORËN”, TË NDRYSHUAR
Në mbështetje të neneve 78 dhe 83, pika 1, të Kushtetutës, me propozimin e  Këshillit të Ministrave, Kuvendi i Republikës së Shqipërisë
V E N D O S I:

Në ligjin nr.16/2018, “Për diasporën”, të ndryshuar, bëhen këto shtesa dhe ndryshime: 
Neni 1
Pika 1, e nenit 2, shfuqizohet. 

Neni 2

Në nenin 3 bëhen këto ndryshime:
a) Pika 4 ndryshohet, si më poshtë vijon:

“4. Këshilli koordinues për diasporën”;
b) Pika 5 shfuqizohet.

Neni 3
Pas nenit 4/1 shtohet neni 4/2, me këtë përmbajtje:

“Neni 4/2
Agjencia Kombëtare e Diasporës

Agjencia Kombëtare e Diasporës është institucion qendror në varësi të ministrit përgjegjës për diasporën. Krijimi, organizimi dhe funksionimi i Agjencisë Kombëtare të Diasporës miratohet me vendim të Këshillit të Ministrave.”.
Neni 4
Në nenin 6 bëhen këto ndryshime:
a) Pika 3 ndryshohet, si  më poshtë vijon: 
        “3. Kreu i QKD-së emërohet dhe lirohet me urdhër të ministrit përgjegjës për punët e jashtme dhe është në varësi të kreut të misionit diplomatik. Gjatë kohës së shërbimit në misionin diplomatik, kreu i QKD-së gëzon të njëjtin status me diplomatët, me përjashtim të rasteve kur kreu i QKD-së vjen nga diaspora.”; 
b) Pika 5 ndryshohet, si  më poshtë vijon: 
“5. Marrëdhëniet e punës për personelin administrativ, teknik dhe të shërbimit të QKD-së rregullohen sipas dispozitave në fuqi të Kodit të Punës.”;
c) Pika 8 shfuqizohet.
Neni 5
Në nenin 7 bëhen ndryshimet e mëposhtme:

1. Shkronjat “a”, “b”, “c” dhe “ç”, të pikës 1, ndryshohen, si më poshtë vijon:

“a)  të promovojë dhe të ruajë identitetin kombëtar të diasporës;
b)
të nxisë ruajtjen e gjuhës, kulturës dhe trashëgimisë kulturore të Shqipërisë në diasporë;
c)
të nxisë bashkëpunimin ekonomik, shkencor, teknologjik, kulturor, arsimor, sportiv, ndërmjet Shqipërisë dhe diasporës;
ç) të ofrojë informacione për investimet në Shqipëri;”.
2. Pika 2 shfuqizohet.

Neni 6
Shkronjat “b” dhe “c”, të nenit 9, ndryshohen, si më poshtë vijon:

“b) mësimit dhe përdorimit të gjuhës shqipe, si dhe ruajtjes së identitetit kulturor, etnik, gjuhësor;
c) promovimit të bashkëpunimit ekonomik;”.
Neni 7
Pika 6, e nenit 10, ndryshohet, si më poshtë vijon:

“6. Ministri përgjegjës për diasporën, në bashkëpunim me ministrin përgjegjës për arsimin, përgatit dhe zbaton programe për mësimin e gjuhës shqipe në distancë, organizon seminare trajnuese për mësuesit, promovon dhe merr masa të ndryshme për inkurajimin e mësimit plotësues për pjesëtarët e diasporës.”.
Neni 8
Pikat 3 dhe 4, të nenit 18, shfuqizohen.
Neni 9
Në pikën 2, të nenit 19, hiqet emërtimi “Agjencia Kombëtare e Diasporës”.  
Neni 10
Pika 4, e nenit 20, shfuqizohet.

Neni 11
Pika 1, e nenit 23 ndryshohet, si më poshtë vijon:

“1. Botimi i teksteve shqip, të cilat i shërbejnë mësimit në diasporë, financohet nga buxheti i shtetit, ndërsa procesi i shpërndarjes realizohet përmes bashkëpunimit ndërmjet Qendrës së Botimeve për Diasporën dhe ministrisë përgjegjës për diasporën,  përfaqësive diplomatike dhe konsullore të Republikës së Shqipërisë. Qendra e Botimeve për Diasporën organizohet dhe funksionon në varësi të ministrit përgjegjës për arsimin.”.
Neni 12
Pas nenit 22 hiqen fjalët  “... kreu V, “Dispozita kalimtare dhe të fundit” ...” dhe pas nenit 26 shtohen fjalët “... kreu V, “Dispozita kalimtare dhe të fundit” ...”.

Neni 13
Në nenin 27, togfjalëshi “6, pikat 5 e 6” ndryshohet me “6, pika 6”. 
Neni 14

Ngarkohet Këshilli i Ministrave për nxjerrjen e aktit nënligjor, në zbatim të nenit 4/2, të këtij ligji.

Neni 15
Hyrja në fuqi

Ky ligj hyn në fuqi 15 ditë pas botimit në “Fletoren zyrtare”.

K R Y E T A R I

LINDITA NIKOLLA

V E N D I M
Nr.______, datë _________

PËR 

PROPOZIMIN E PROJEKTLIGJIT “PËR DISA SHTESA                             DHE NDRYSHIME NË LIGJIN NR.16/2018, “PËR DIASPORËN”,                     TË NDRYSHUAR”

Në mbështetje të neneve 81, pika 1 dhe 100, të Kushtetutës, me propozimin e ministrit për Evropën dhe Punët e Jashtme, Këshilli i Ministrave 

V E N D O S I:

Propozimin e projektligjit “Për disa shtesa dhe ndryshime në ligjin nr.16/2018, “Për diasporën”, të ndryshuar”, për shqyrtim e miratim në Kuvendin e Republikës së Shqipërisë, sipas tekstit dhe relacionit që i bashkëlidhen këtij vendimi.
Ky vendim hyn në fuqi menjëherë. 
K R Y E M I N I S T R I

EDI RAMA

Në mungesë dhe me porosi

ZËVENDËSKRYEMINISTRI

BELINDA BALLUKU

MINISTRI PËR EVROPËN

DHE PUNËT E JASHTME

      OLTA XHAÇKA

Në mungesë dhe me porosi 

  ZËVENDËSMINISTRI 

           MEGI FINO

